জয় শাহ কী কী উপহার দিলেন মেসিকে?

নয়াদিল্লি: দিল্লিতেও নির্বিঘ্নে সম্পন্ন হল মেসির GOAT ট্যুরের ইভেন্ট। ৩৫ মিনিটের অনুষ্ঠানে দিল্লিবাসীর মন জয় করে নিলেন লিওনেল মেসি (Lionel Messi)। তাঁর সঙ্গে ছিলেন লুইস সুয়ারেজ় এবং রদ্রিগো ডি’পল। মেসিকে সবচেয়ে খুশি দেখিয়েছে খুদে ফুটবলারদের মাঝে।বল নিয়ে স্কিল, গ্যালারিতে দর্শকদের বল দেওয়া- অংশ নিয়েছিলেন লিওনেল মেসি। কচিকাঁচাদের ফুটবল ম্যাচের পরে তাঁদের সঙ্গে ছবিও তোলেন মেসি। তবে সবচেয়ে বড় চমক দিলেন ICC-এর চেয়ারম্যান জয় শাহ (Jay Shah)। ২০২৬ সালের টি-টোয়েন্টি বিশ্বকাপের (2026 Men’s T20 World Cup) প্রথম ম্যাচের টিকিট তুলে দিলেন লিওনেল মেসির হাতে। ভারতীয় ক্রিকেট দলের জার্সি।

দিল্লির অরুণ জেটলি স্টেডিয়ামে আয়োজিত হয় এই ইভেন্ট।কড়া নিরাপত্তার মধ্যে বিকাল ৪.২৬ মিনিটে অরুণ জেটলি স্টেডিয়ামে দুই সতীর্থকে নিয়ে পৌঁছোন মেসি। এ দিনের অনুষ্ঠানে আর্জেন্টিনার বিশ্বকাপজয়ী অধিনায়কের প্রতিটি পদক্ষেপ ছিল মাপা। মেসিরা মাঠ ছাড়ার কিছুক্ষণ আগে মাঠে আসেন জয় শাহ। তাঁর সঙ্গে ছিলেন দিল্লির মুখ্যমন্ত্রী রেখা গুপ্তা এবং দিল্লি ডিসট্রিক্ট ক্রিকেট অ্যাসোসিয়েশনের প্রেসিডেন্ট রোহন জেটলি। তিন ফুটবলারের সঙ্গেই সৌজন্য সাক্ষাৎ সারেন তাঁরা। আগামী বছর ভারতের মাটিতে পুরুষদের টি-টোয়েন্টি বিশ্বকাপ। ২০২৬ সালের টি-টোয়েন্টি বিশ্বকাপের প্রথম ম্যাচে ভারত নামবে USA-র বিরুদ্ধে।সেই টুর্নামেন্ট দেখতে আসার আমন্ত্রণ জানানো হল মেসিকে। জয় শাহ সেই ম্যাচের একটি প্রতীকী টিকিট তুলে দেন মেসির হাতে। তিন ফুটবলারের হাতে টিম ইন্ডিয়ার জার্সিও তুলে দেওয়া হয়। যেখানে মেসির ‘১০’ তো বটেই, সুয়ারেজের জার্সি নম্বর ‘৯’ ও ডি পলের ‘৭’ নম্বর জার্সিও ছিল। মেসির হাতে সই করা একটি ব্যাটও তুলে দেওয়া হয়।

আরও পড়ুন: দিল্লিতে মেসি, খেতে হল ২৭টি সিগারেট!

স্টেডিয়াম ছাড়ার আগে তিনি বলেন, ‘ভারতে এসে এই ক’দিনে যে ভালোবাসা পেয়েছি তার জন্য ধন্যবাদ। খুব কম সময়ের জন্য থাকতে পারলাম, তবে আগেই জানতাম ভারতে এমন অভ্যর্থনা পাবো।আপনাদের সকলের ভালোবাসার জন্য আবারও ধন্যবাদ। আমরা অবশ্যই ভারতে ফিরে আসব, হয়তো ম্যাচ খেলতে বা অন্য কোনও অনুষ্ঠানে। তবে একটি জিনিস নিশ্চিত: আমরা আসব।‘

Messi Moment in Delhi!

Welcomed the legends Lionel Messi, Luis Suárez and Rodrigo De Paul at the Arun Jaitley Stadium.#MessiInDelhi pic.twitter.com/7FEC1LBfGv

— Rekha Gupta (@gupta_rekha) December 15, 2025

দেখুন ভিডিও